Statul vinde criptomonede la licitație. Ce preț de pornire a avut Ethereum.
Statul Român a scos la licitație Bitcoin și Ethereum confiscate. Este pentru prima dată când statul scoate astfel de bunuri la licitație. Pentru 0,6 Bitcoin cumpărătorul a plătit peste 30.500 de lei. Ethereum a avut un preț de pornire de la 1.670 de lei, însă nu a avut cumpărător.
După ce a scos la licitație case și mașini, statul a scos în premieră la vânzare criptomonede confiscate. Agenţia Naţională de Administrare a Bunurilor Indisponibilizate a scos la licitație în luna noiembrie a anului trecut Bitcoin și Ethereum, monede digitale care au fost confiscate în cadrul unui proces de înșelăciune.Pentru 0,6 Bitcoin, singurul cumpărător interesat a plătit puțin peste 7.600 de dolari. Un bitcoin se tranzacționa pe vremea aceea cu aproape 13.400 de dolari, așa că statul a scos un preț relativ bun pe el.Prețul de pornire pentru aproape un Ethereum a fost de 417 dolari, însă nu a existat până acum niciun cumpărător.Statul ar fi putut face bani frumoși dacă mai ținea Bitcoin-ul. La valoarea de azi, pe fracția respectivă ar fi încasat peste 23.600 de dolari, adică de peste trei ori mai mult. Mai are o șansă cu Ethereum, care a ajuns în prezent la 2.700 de dolari pe unitate.